A Sághegy LEADER Egyesület munkaszervezete tervezési területén körlevelekben, valamint a [www.saghegyleader.hu](http://www.saghegyleader.hu) saját web oldalán megjelentetett felhívásban hívta fel a tagság és az érdeklődők figyelmét a 2013-as Helyi Vidékfejlesztési Stratégia megfogalmazásainak áttekintésére, a 2014-2020-as ciklus Helyi Fejlesztési Stratégia tervezés kezdetére.

 Munkaszervezeti irodánk napi 8 órában, szerdán hosszított nyitva tartás szerint 10 órában felkereshető, a személyes konzultáció lehetősége biztosított.

 Projekt Adatlap kitöltésével, visszaküldésével a köz, üzleti és civil szféra képviselői felhívásunkra megfogalmazhatták fejlesztési elképzeléseiket. LEADER közösségi célú jogcímekhez sorolható elképzelés 82 db érkezett, 16 településről, tervezési területünk 28 %-ról. LEADER vállalkozásfejlesztési jogcímre tervezési területünk 14%-ról, 8 településről érkezett 24 db projekt ötlet

**2015. október 08-án** elnökségi ülésen került ismertetésre HFS tervezés folyamata, mérföldkövei, a VP LEADER intézkedéseinek célja, a HFS javasolt fejlesztési területei. 9 fő vett részt az egyeztetésben. Megvitatták a fő fejlesztési irányokat. Javaslatokat fogalmaztak meg a megalakítandó munkacsoportok és TKCS összetételére. Az elnökség úgy döntött, hogy a munkacsoportokban, Tervezés Koordináló Csoportok munkájában főszerepet vállal. Az elnökség 7 tagú gazdaságfejlesztési munkacsoport, 7 tagú helyi társadalom, környezet munkacsoport, 6 tagú szegénységellenes munkacsoport, 13 tagú TKCS megalakításáról döntött.

**2015. október 16-án** 7 fővel megalakult a **gazdaságfejlesztési munkacsoport**. 1 fő közszféra képviseletű polgármester, 1 fő civil szféra képviseletű polgárőr egyesületi elnök, 3 fő üzleti szféra képviseletű egyéni vállalkozó és 2 fő egyéb vidékfejlesztési szereplő, munkaszervezeti alkalmazott egyeztette a 2014-2020-as HFS tervezés menetét, a gazdaságfejlesztés lehetséges irányait.

Szintén **2015. október 16-án** alakult meg a **helyi társadalom, környezet munkacsoport** 7 taggal. 3 fő a közszféra képviseletében megjelenő polgármester, 2 fő civil szféra képviseletű elnök és 2 fő egyéb vidékfejlesztési szereplő, munkaszervezeti alkalmazott egyeztetett a HFS összeállításáról, a településeket érintő legfontosabb fejlesztendő területekről.

A Sághegy LEADER Egyesület **2015.október 16-án** megalakította a **szegénységellenes munkacsoportot**. Azoknak a HACS-oknak, amelyekben az állandó népesség 15%-a, vagy annál nagyobb aránya él a kedvezményezett járások besorolásáról szóló 290/2014.(XI.26.)Korm. rendelet kedvezményezett járás és/vagy kedvezményezett település területén külön foglalkozni kell az esélyegyenlőség bemutatásával, az újratermelődő szegénység és társadalmi kirekesztettség problémájával. Tervezési területünk 10 települése, a Celldömölki kistérséghez tartozó Borgáta, Duka, Keléd, Kemeneskápolna. Kissomlyó, Kemenespálfa, Nemeskeresztúr, Pápoc, Szergény és a Sárvári Kistérséghez tartozó Porpác tartozik a társadalmi, gazdasági és infrastrukturális szempontból kedvezményezett települések közé. Kissomlyó érintett község polgármesterén kívül még 2 fő közszférát képviselő polgármester, valamint 2 fő egyéb vidékfejlesztési szereplő, munkaszervezeti alkalmazott egyeztette a HFS tervezés jelentőségét, a fejlesztendő területeket.

**2015. október 16-án** 10 órai kezdettel tartotta alakuló ülését a Sághegy LEADER Egyesület 13 tagú **Tervezés Koordináló Csoportja**. A közszféra képviseletében 5 fő, Sótony, Nemeskocs, Ostffyasszonyfa, Uraiújfalu és Ikervár polgármestere, a civil szféra képviseletében 3 fő, a Nemeskocsi Polgárőr Egyesület, A Nicki Szent Anna Templomért Alapítvány, Rába (p) ART Társulat vezetője jelent meg az alakuló ülésen. Az üzleti szféra képviseletében 2 fő egyéni vállalkozó, 1 fő őstermelő és egyéni vállalkozó mellett 2 fő egyéb vidékfejlesztési szereplő, munkaszervezeti alkalmazott egyeztetett a 2014-2020-as tervezési időszak elképzeléseiről, a 2007-2013-as ciklus eredményeiről.

**2015. október 28-án** 14:30 órakor a szegénység ellenes munkacsoport tartotta ülését. Az előre egyeztetett időpontra történt meghívás ellenére az érintett települések vezetői ezúttal is távolmaradtak a megbeszéléstől, egyeztetésről. 4 fő, 2 nem érintett települési polgármester és a munkaszervezet értékelte a 10 település lakónépesség, természetes szaporodás, fogyás, vándorlási egyenleg, 0-14 évesek aránya, 60-X évesek aránya, etnikai kisebbség aránya mutatószámait. Áttekintették a 100 lakosra jutó adófizetők számadatait, az 1 lakosra jutó nettó belföldi jövedelem értékeket, az aktív korúakon belül rendszeres munkával nem rendelkezők 2001. évi és 2011. évi %-os adatait. A számadatok elemzése után megállapítható, hogy az aktív korúakon belül rendszeres munkával nem rendelkezők száma 2001-től 2011-re kedvező csökkenést mutat, de még mindig 31,1%-tól 42,2%-ig tartományban levő arány. A munkacsoport, a munkaerő piaci integrációt szolgáló foglalkoztatás feltételeinek támogatását fogalmazta meg célkitűzésként, a helyben foglalkoztatás segítése, eszköz beszerzések támogatása, szociális célú bérlakások komfortfokozatának növelése intézkedésben a szegénység elleni tevékenységben.

**2015. október 28-án** 15:00 órai kezdettel ülésezett a **gazdaságfejlesztési munkacsoport**. 2 fő közszféra képviseletében megjelent polgármester, 2 fő üzleti szféra képviseleti egyéni vállalkozó, 1 fő a civil szférát képviselő polgárőr egyesületi elnök, valamint 2 fő egyéb vidékfejlesztési szereplő, munkaszervezeti tag értékelte tervezési területünk demográfiai, gazdasági, társadalmi, idegenforgalmi, foglalkoztatottsági, munkanélküliségi helyzetét. A 2007-2013-as ciklus eredményei és a jelenlegi helyzet alapján megfogalmazásra került 2 célkitűzés, 3 gazdaságfejlesztési célú intézkedés.

**2015. október 28-án** 15:30 órai kezdettel tartotta ülését a helyi társadalom, környezet munkacsoport. 2 fő közszféra képviseletében megjelent polgármester, 2 fő a civil szférát képviselő alapítványi és társulati elnök, valamint 2 fő egyéb vidékfejlesztési szereplő, munkaszervezeti alkalmazott elemezte térségünk jelenlegi helyzetét, megfogalmazta a fejlesztendő területeket. Nevesítésre került egy közösségi célú célkitűzés, hozzátartozóan 2 intézkedés.

**2015. október 28-án** 16:00 órai kezdettel ülésezett a **TKCS** 11 fővel. 4 fő a közszféra képviseletében megjelent polgármester, 3 fő civil szféra képviseletű elnök, 2 fő üzleti szféra képviseletű egyéni vállalkozó és 2 fő egyéb vidékfejlesztési szereplő, munkaszervezeti alkalmazott végezte el a rendelkezésre álló adatok alapján a jelenlegi helyzetelemzést, melyre alapozva a munkacsoportok már megfogalmazták a célkitűzéseket és intézkedéseket. A TKCS megalapozottnak tartja a munkacsoportok döntését, elfogadhatónak gondolja a HFS tervezet felépítését 4 célkitűzésre és a megfogalmazott 6 intézkedésre.

**2015. november 18-án** Celldömölk Városháza tér 1. szám alatt a Celldömölk Város Önkormányzata által szervezett KEREKASZTAL ÜLÉS rendezvényén egyesületünket Cságoly Szilvia vidékfejlesztési referens képviselte, aki ismertette A Sághegy LEADER Egyesület Helyi Fejlesztési Stratégia kialakítása 2014-2020-as időszakra tervezés irányvonalát, jelenlegi helyzetét